Sbiten

Sbiten (op Russesch сбитень, op Ukrainesch збитень an op Wäissrussesch збіцень) ass e waarmt, ostslawescht (Russland, Ukrain, Wäissrussland) alkoholfräit Gedrénks, dat aus Hunneg, Waasser, Kraider a Gewierzer gemaach gëtt.

 Geschicht 
mini|Christian Gottfried Heinrich Geißler: Den Handel vu Sbiten op enger Foire a Russland an den 1790er Joren
Déi éischt schrëftlech Opzeechnunge vu Sbiten stamen aus dem 12. Joerhonnert. Sbiten ass e ganz aalt waarmt Gedrénks, dat ganz populär war, ier den Téi méi bekannt gouf.

Sbite gouf a Samoware preparéiert. Et gouf vun deiere Restauranten, vu Spezialgeschäfter an op Mäert ugebueden.

 Preparatioun 

Hunneg gëtt mat kache Waasser gemëscht. Da komme Kraider a Gewierzer derbäi. Et gouf verschidde Rezepter: D'Zesummesetzung vu Kraider a Gewierzer ka variéieren; fréier hat all Sbiten-Hiersteller säin eegent geheimt Rezept. D'Flëssegkeet gëtt gutt geréiert an 10 bis 15 Minutte gekacht. Duerno gëtt se gesifft a waarm zerwéiert.

 Um Spaweck 

Kategorie:Hunneggedrénks